Nr. L 349/106 De 'Europæiske Fællesskabers Tidende 31. 12. 93 RÅDETS AFGØRELSE af 20. december 1993 om Det Europæiske Fællesskabs indgåelse af den supplerende protokol mellem Det Euro- pæiske Fællesskab og Det Europæiske Kul- og Stålfællesskab på den ene side og Den Tjekkiske Republik på den anden side til interimsaftalen mellem Det Europæiske Økono- miske Fællesskab og Det Europæiske Kul- og Stålfællesskab på den ene side og Den Tjekkiske og Slovakiske Føderative Republik på den anden side om handel og handelsan- liggender (93/745/EF) RÅDET FOR DEN EUROPÆISKE UNION HAR — under henvisning til traktaten om oprettelse af Det Euro- pæiske Fællesskab, særlig artikel 113, under henvisning til forslag fra Kommissionen, og ud fra følgende betragtninger: I afventning af ikrafttrædelsen af Europaaftalen, der blev undertegnet i Luxembourg den 4. oktober 1993, er det nødvendigt at godkende den supplerende protokol til interimsaftalen mellem Det Europæiske Økonomiske Fællesskab og Det Europæiske Kul- og Stålfællesskab på den ene side og Den Tjekkiske og Slovakiske Føderative Republik på den anden side om handel og handelsanlig- gender, undertegnet i Bruxelles den 16. december 1991, som senere ændret ved brevveksling af 15. december 1992 om forlængelse af denne aftales gyldighedsperiode; interimsaftalen er senest ændret ved en tillægsprotokol, der blev paraferet den 16. juli 1993 og har været anvendt midlertidig siden den 1. juli 1993 for at øge og frem- skynde visse af Fællesskabets indrømmelser; Kommissionen har på Fællesskabernes vegne forhandlet med Den Tjekkiske Republik om en supplerende protokol til interimsaftalen med henblik på at tilpasse nævnte aftale til de nye forhold, der følger af op- løsningen af Den Tjekkiske og Slovakiske Føderative Republik den 31. december 1992, og til Den Tjekkiske Republiks efterfølgelse af Den Tjekkiske og Slovakiske Føderative Republik; denne supplerende protokol bør godkendes — TRUFFET FØLGENDE AFGØRELSE: Artikel 1 Den supplerende protokol mellem Det Europæiske Fællesskab og Det Europæiske Kul- og Stålfællesskab på den ene side og Den Tjekkiske Republik på den anden side til interimsaftalen mellem Det Europæiske Økono- miske Fællesskab og Det Furopæiske Kul- og Stålfælles- skab på den ene side og Den Tjekkiske og Slovakiske Føderative Republik på den anden side om handel og handelsanliggender godkendes herved på Det Euro- pæiske Fællesskabs vegne. Teksten til den supplerende protokol er knyttet til denne afgørelse. Artikel 2 Formanden for Rådet bemyndiges til at udpege den person, der er beføjet til at undertegne den supplerende protokol med bindende virkning for Fællesskabet. Udfærdiget i Bruxelles, den 20. december 1993. På Rådets vegne W. CLAES Formand